《赠越子实》
宋代·戴表元

北风吹沙溪倒飞，白日未落山中归。
千邀万觅不相就，谁信有人主穿微。
幅巾大带长襦袍，韦箧锦囊鲜彩毫。
名门发身合燕颔，一经传家真凤毛。
坐车侯嬴吾不让，白杜寒林气清放。
骖麟翳鹤谁不能，要识神光牛背上。
蓬莱山，丹霞谷，天仙留书三万轴。
闻君暂去还复来，许君细和沧浪曲。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》